Държавен вестник, бр. 54, 2010 г., стр. 19

БРОЙ  54	
Д Ъ Р Ж А В Е Н  В Е С Т Н И К 	
СТР.  19  
(2) При повторно нарушение по ал. 1 се 
налага глоба 5000 лв.
Чл. 178г. (1) Който пуска на пазара превозно 
средство, за което се изисква сертификат за 
одобряване на типа, без да е издаден такъв, или 
пуска превозното средство на пазара в наруше­
ние на пряко приложим акт на Европейския 
съюз в областта на одобряването на типа на 
превозни средства, се наказва с глоба 2500 лв.
(2) На юридическо лице или едноличен тър­
говец, който извърши нарушението по ал. 1, се 
налага имуществена санкция в размер 5000 лв.
(3) Който пуска на пазара компоненти 
или отделни технически възли, подлежащи 
на одобряване на типа, когато не отговарят 
на изискванията на приложимите наредби по 
чл. 138, ал. 4 или на правилата на ООН/ИКЕ, 
или на регламенти на европейските институции 
в областта на одобряването на типа на превозни 
средства и съответствието им не е удостоверено 
по надлежния ред, се наказва с глоба 2000 лв.
(4) На юридическо лице или едноличен тър­
говец, който извърши нарушението по ал. 3, се 
налага имуществена санкция в размер 4000 лв.
(5) Наказва се с глоба 3000 лв. или с иму­
ществена санкция в размер 6000 лв., който 
разпореди, допусне или издаде документ с 
неверни данни относно:
1. съответствието на превозните средства или 
системите, компонентите и отделните техниче­
ски възли с приложимите към тях технически 
изисквания за одобряване на типа, ако деянието 
не съставлява престъпление;
2. съответствието на превозните средства и 
приложимите към тях технически изисквания 
за индивидуално одобряване или изменение 
в конструкцията, ако деянието не съставлява 
престъпление.
(6) Който при изпитване или проверка за 
съответствието на нови превозни средства, сис­
теми, компоненти и отделни технически възли 
с приложимите към тях технически изисквания 
за одобряване на типа, както и за индивидуал­
но одобряване на превозни средства използва 
оборудване, уреди или средства за измерване, 
които са неизправни или използва неправилно, 
манипулира или изменя показанията им, се 
наказва с глоба 3000 лв. или с имуществена 
санкция в размер 6000 лв., ако деянието не 
съставлява престъпление.
(7) За нарушенията, предвидени в чл. 13, 
т. 2, букви „в“ и „д“ от Регламент (ЕО) 
№ 715/2007 на Европейския парламент и на 
Съвета от 20 юни 2007 г. за типово одобрение 
на моторни превозни средства по отношение 
на емисиите от леки превозни средства за 
превоз на пътници и товари (Евро 5 и Евро 6) 
и за достъпа до информация за ремонт и 
техническо обслужване на превозни средства 
(OB, L 171/1 от 29 юни 2007 г.), в чл. 13, т. 2, 
букви „в“ и „г“ от Регламент (ЕО) № 78/2009 
на Европейския парламент и на Съвета от 
14 януари 2009 г. относно типовото одобрение 
на моторни превозни средства по отношение 
на защитата на пешеходците и на останалите 
уязвими участници в движението по пътищата, 
за изменение на Директива 2007/46/ЕО и за 
отмяна на директиви 2003/102/ЕО и 2005/66/
ЕО (OB, L 35/1 от 4 февруари 2009 г.), в чл. 15, 
т. 2, букви „в“, „г“ и „д“ от Регламент (ЕО) 
№ 79/2009 на Европейския парламент и на 
Съвета от 14 януари 2009 г. относно одобрение 
на типа на моторни превозни средства, задвиж­
вани с водород, и за изменение на Директива 
2007/46/ЕО (OB, L 35/32 от 4 февруари 2009 г.), 
в чл. 11, т. 2, букви „в“, „г“ и „д“ от Регламент 
(ЕО) № 595/2009 на Европейския парламент и 
на Съвета от 18 юни 2009 г. за одобрението на 
типа на моторни превозни средства и двигатели 
по отношение на емисиите от тежки превозни 
средства (Евро VI) и за достъпа до информация 
за ремонта и техническото обслужване на пре­
возните средства и за изменение на Регламент 
(ЕО) № 715/2007 и Директива 2007/46/ЕО и за 
отмяна на директиви 80/1269/ЕИО, 2005/55/ЕО 
и 2005/78/ЕО (OB, L 188/1 от 18 юли 2009 г.) 
и в чл. 11, т. 2, буква „в“ от Регламент (ЕО) 
№ 661/2009 на Европейския парламент и на 
Съвета от 13 юли 2009 г. относно изискванията 
за одобрение на типа по отношение на общата 
безопасност на моторните превозни средства, 
техните ремаркета и системи, компоненти и 
отделни технически възли, предназначени за 
тях (OB, L 200/1 от 31 юли 2009 г.):
1. физическо лице се наказва с глоба в 
размер 2500 лв.;
2. на юридическо лице или едноличен тър­
говец се налага имуществена санкция в размер 
5000 лв.“
§ 33. В § 6 от допълнителните разпоредби 
се правят следните изменения и допълнения:
1. В т. 10 след думата „трамваите“ се поставя 
запетая и се добавя „тракторите“.
2. В т. 16 запетаята и думите „тракторите, 
тракторните ремаркета и друга самоходна“ се 
заменят с „и самоходната“.
3. Точка 46 се изменя така:
„46. „Обичайно пребиваване в Република 
България“ е мястото, където дадено лице 
обикновено живее повече от 185 дни през 
последните 12 последователни месеца поради 
лични или трудови връзки, или ако лицето няма 
трудови връзки – поради лични връзки, които 
сочат тясна обвързаност на лицето с мястото, 
където то живее. 
За обичайно пребиваване на лице, чиито 
трудови връзки са на различно място от личните 
му връзки и което вследствие на това после­
дователно пребивава на различни места в две 
или повече държави членки, се смята мястото, 
където са личните му връзки, при условие че 
лицето редовно се връща там. Спазването на 
последното условие не е необходимо, ако лицето 
пребивава в дадена държава членка за изпълне­
ние на задача с определена продължителност. 
Следването в университет или в друго учебно 
заведение не се смята за смяна на обичайно 
пребиваване.“